Алийн Бэйли

Алийн Бэйли (, 1980 оны 11 сарын 25-нд Сент-Мэрид төрсөн) нь Ямайкын хөнгөн атлетикч, ойрын зайн гүйгч юмAthlete biography: Aleen Bailey, beijing2008.cn, ret: Aug 30, 2008 Тэрээр 2004 оны зуны олимпод 4 x 100 метрийн буухиа уралдаанд түрүүлсэн Ямайкын багийн бүрэлдэхүүнд алтан медаль хүртжээ. Бэйли Өмнөд Каролина муж улсын Колумбиад Куртис Фрайгийн удирдлага дор бэлтгэлээ хийдэг. Түүний ах нь регге хөгжмийн од Кэйплтон юм.

Бэйли Бартон тойргийн коммюнити коллежид 2 жил суралцаад, Өмнөд Каролинагийн Их Сургуульд шилжин суралцаж төгсчээ. 

2003 онд АНУ-ын оюутны хөнгөн атлетикийн АШТ-д 100, 200 метрт түрүүлнэ гэгдэж байсан Муна Лиг ялж түрүүлжээ.

Бэйли 2004 оны зуны олимпод 100 метрийн зайд 5, 200 метрийн зайд 4-р байр эзэлсэн. Мөн тус олимпын 200 метрийн зайн аварга Вероник Кэмпбелл, Таня Лоуренс болон Шерон Симпсон нарын хамтаар 4 x 100 метриийн зайд түрүүлжээ. 

2005 оны ДАШТ-д Даниэл Браунинг, Шерон Симпсон, Вероника Кэмпбелл нарын хамт мөнөөх зайдаа мөнгөн медаль зүүсэн. 2007 оны Пан Америкийн наадамд 200 м-т 5-р байр эзэлж, буухиа уралдаанд алтан медаль хүртэв. 

Бэйли мөн Бээжинд болсон 2008 оны зуны олимпод эх орноо төлөөлөн оролцсон. Тэр буухиа уралдаанд урьдчилсан шатанд өрсөлдөж, 42.24 секунд буюу хамгийн шилдэг амжилт үзүүлж шигшээ уралдаанд шалгарсан ч Бэйли шигшээ уралдаанд өрсөлдөх багт багтаагүй юм. 100 метрийн зайн 3 медальтан, 200 метрийн зайн аварга нарыг багтаасан хүчирхэг Ямайкын баг алтан медаль авах багаар нэрлэгдэж байсан ч шигшээ уралдаанд саваагаа дамжуулахдаа алдаа гаргаснаар барианд орж чадаагүй билээ.

Эшлэл

 Цахим холбоос 

uscsports.com дахь профиль
Алийн Бэйлигийн зургууд

Ангилал:2004 оны зуны олимпод оролцогч
Ангилал:2008 оны зуны олимпод оролцогч
Ангилал:4х100 метрийн буухиа гүйлтийн олимпын аварга
Ангилал:4х100 метрийн буухиа гүйлтийн дэлхийн аварга
Ангилал:Хөнгөн атлетикийн панамерикийн наадмын аварга
Ангилал:Ямайкын 100 метрийн гүйгч
Ангилал:Ямайкын 200 метрийн гүйгч
Ангилал:Ямайкын олимпын аварга
Ангилал:Ямайкын олимпын оролцогч
Ангилал:Ямайкын хөнгөн атлетикийн улсын аварга
Ангилал:Ямайкачууд
Ангилал:1980 онд төрсөн